Hans Tabor

Hans Tabor (født 25. april 1922, død 19. november 2003) var en dansk diplomat og sosialdemokratisk politiker.

Som Danmarks FN-ambassadør var han formann for FNs sikkerhetsråd i 1967, ved utbruddet av seksdagerskrigen mellom Israel og en rekke arabiske land i Midtøsten. Tabor oppnådde kortvarig verdensberømmelse da han greide å forhandle frem en våpenhvile mellom de krigførende partene.   

Kort tid etter denne diplomatiske suksessen ble han utnevnt til utenriksminister av Jens Otto Krag, men da regjeringen falt bare fire måneder senere ved Folketingsvalget 1968, vendte han tilbake til diplomatiet, først som ambassadør i Roma. Hans siste ambassadørpost var i Oslo før han ble pensjonist.

Han er gravlagt på Frederiksberg Ældre Kirkegård.

Referanser

Kilder 
 Hans Tabor er død. Artikkel hos Berlingske

Danske diplomater
Danske ambassadører
Ambassadører til Belgia
FN-ambassadører
Ambassadører til Italia
Ambassadører til Malta
Ambassadører til Canada
Ambassadører til Frankrike
Ambassadører til Norge
Danske utenriksministre
Socialdemokratiet-ministre
Personer fra København